เก็บ 17 บจ.ร้อน SET ระยะสั้นยังไม่พ้นช่วงพักฐาน
ดัชนีหุ้นไทย (SET) วันนี้ยังไม่พ้นช่วงพักฐานในระยะสั้น แม้กลุ่มพลังงานจะยังได้อานิสงส์จากราคาน้ำมันดิบที่ยังปรับขึ้น อย่างไรก็ตาม ภาพระยะยาวมองว่าดัชนีจะสามารถปรับตัวขึ้นเหนือ 1,800 จุดได้ การลงทุนเน้นกลุ่มที่แนวโน้มผลประกอบการไตรมาส 4/60 แข็งแกร่งเป็นหลัก
12 ม.ค. 2561

ข่าวหุ้นธุรกิจออนไลน์ รายงาน เช้านี้ ณ เวลา 9.35 น. ค่าเงินบาทอยู่ที่ 32.05 บาทต่อเหรียญ ขณะที่ตลาดหุ้นเอเชียปรับตัวลดลง โดยได้รับแรงกดดันจากดัชนีดาวโจนส์ตลาดหุ้นนิวยอร์กที่ปิดลบเมื่อคืน เนื่องจากนักลงทุนวิตกกังวลต่อข่าวที่ว่า จีนอาจยุติการซื้อพันธบัตรของรัฐบาลสหรัฐ โดยจีนนับเป็นผู้ถือครองพันธบัตรรัฐบาลสหรัฐรายใหญ่ที่สุดในโลก และมีทุนสำรองเงินตราต่างประเทศสูงที่สุดในโลก
นักวิเคราะห์มองดัชนีหุ้นไทย (SET) วันนี้ยังไม่พ้นช่วงพักฐานในระยะสั้น แม้กลุ่มพลังงานจะยังได้อานิสงส์จากราคาน้ำมันดิบที่ยังปรับขึ้น อย่างไรก็ตาม ภาพระยะยาวมองว่าดัชนีจะสามารถปรับตัวขึ้นเหนือ 1,800 จุดได้ การลงทุนเน้นกลุ่มที่แนวโน้มผลประกอบการไตรมาส 4/60 แข็งแกร่งเป็นหลัก หุ้นเด่นเลือก PTTEP, PTT, BBL, CPN, ORI, RSP, TKN, BANPU, MINT, TISCO, IVL, CPALL, BGRIM, PM, AGE, CHEWA และ TCJ
บล.ฟินันเซีย ไซรัส ระบุในบทวิเคราะห์ (11 ม.ค.) คาด SET ยังคงอยู่ในช่วงแกว่งตัวพักฐานแม้กลุ่มพลังงานจะยังได้อานิสงส์จากราคาน้ำมันดิบที่ยังปรับขึ้นต่ออีก 1% วานนี้ แต่ถูกกดดันจากประเด็นที่จีนอาจยุติหรือชะลอการซื้อพันธบัตรสหรัฐฯ ซึ่งเชื่อว่าเป็นเกมการต่อรองทางการค้าและการเมืองซึ่งจะกดดันเพียงระยะสั้น แต่เนื่องจากดัชนีปรับตัวขึ้นมาค่อนข้างมาก จึงคาดว่าตลาดจะกลับมาให้น้ำหนักกับการประกาศผลประกอบการ 4Q17 ว่าจะออกมาดีตามคาดหรือไม่ โดยมองว่าหุ้นที่มีปัจจัยบวกเฉพาะตัวและมีแนวโน้มกำไร 4Q17 แข็งแกร่งน่าจะ Outperform ตลาดได้ระยะนี้
กลยุทธ์ : เก็งกำไรหุ้นที่คาดกำไร 4Q17 แข็งแกร่งและมีปัจจัยบวกเฉพาะตัว หุ้นเด่นเดือน ม.ค. : BBL, CPN, ORI, RSP, TKN
บล.เคทีบี (ประเทศไทย) ระบุในบทวิเคราะห์ (11 ม.ค.) ยังแนะนำ “ถือ” โดยภาพระยะยาวยังมองว่าตลาดจะสามารถปรับตัวขึ้นเหนือ 1,800 จุดได้อยู่ หลีกเลี่ยงการลงทุนในกลุ่มที่มีแรงขายเข้ามาอย่างกลุ่มโรงกลั่น – ท่องเที่ยว (ภายในประเทศ) – ค้าปลีก โดยหุ้นขนาดใหญ่ที่ติด most active และตลาดยังให้ความสนใจต่อเนื่อง ได้แก่ BANPU, MINT, TISCO, IVL หุ้นแนะนำเชิงกลยุทธ์: TRUE หุ้นแนะนำทางเทคนิค:  CPALL, BGRIM, PM
บล.แอพเพิล เวลธ์ ระบุในบทวิเคราะห์ (11 ม.ค.) คาดดัชนี SET ทรงตัวที่แนวรับ 1,780 และแนวต้าน 1,810 จุด ระหว่างรอผลประกอบ Q4/60 กลุ่มธนาคารในสัปดาห์หน้า แนะนำซื้อ PTTEP, PTT (+ ราคาน้ำมัน WTI ปิดที่ 63 USD./บาร์เรล) และเก็งกำไรหุ้นที่สัญญาณบวกทางเทคนิค เช่น AGE, CHEWA, TCJ